Dispatch box
Dispatch boxes (alternativ stavemåde ’despatch box’) er kasser eller mapper af træ eller andre materialer, f.eks. læder, som regeringens ministre bruger til at transportere følsomme dokumenter rundt i. De mapper, som ministrene bruger, er typisk røde og opnår i nogle tilfælde stor symbolsk betydning. F.eks er det en tradition, at finansministeren holder sin røde dispatch box op til fotografering af pressen, når han træder ud af Downing Street 11 på vej til parlamenter for at fremlægge finanslovsforslag.
Ud over disse røde mapper står der en dispatch box af træ på et stort bord foran og mellem hhv. premierministeren og lederen af opposition i Underhuset, som de benytter til at lægge deres papirer på, når de taler til huset. Andre ordførende ministre eller medlemmer af skyggekabinettet benytter samme, når de fremlægger deres lovforslag. Alle andre parlamentsmedlemmer taler fra deres pladser på bænkene og må holde deres talenoter- eller papirer i hånden.